Michael Sheen

Actor a gweithredwr gwleidyddol o Gymro yw Michael Sheen (ganwyd 5 Chwefror 1969). Wedi hyfforddiant yn RADA gweithiodd ym myd theatr drwy'r 1990au. Daeth yn nodedig am bortreadu pobl go-iawn mewn dramau ffuglen ar lwyfan a'r sgrîn, gyda dynwarediau cynnil o bersonoliaethau fel Tony Blair, Kenneth Williams, David Frost, Brian Clough a Chris Tarrant.

 Bywyd cynnar ac addysg 
Ganwyd Michael Christopher Sheen yng Nghasnewydd, Gwent, yn fab i Irene a Meyrick Sheen. Roedd y ddau'n gweithio fel rheolwyr personél. Mae ei dad yn ymdebygu o ran ei olwg i Jack Nicholson ac yn gweithio fel actor look-alike rhan amser.BBC News - Sheen's father ill after car row Mae gan Michael chwaer iau o'r enw Joanne. Pan oedd yn 5 oed symudodd y teulu i Wallasey, Magwyd Sheen ym Mhort Talbot a mynychodd Ysgol Gyfun Glan Afan. Ymunodd â Theatr Ieuenctid Cymru yn 16 oed, cyn derbyn hyfforddiant yn y RADA.

 Gyrfa 

Sefydlodd Sheen ei hun fel un o dalentau ifanc mwyaf addawol y sîn theatraidd, fel Mozart yn nrama Peter Shaffer Amadeus, ac ymddangosodd ar y llwyfan yn theatr yr Old Vic dan gyfarwyddwyd Peter Hall. Portreadodd y cyn brif-weinidog Tony Blair deirgwaith yn y ffilmiau a gyfarwyddwyd gan Stephen Frears, The Deal a The Queen.

Derbyniodd OBE yn 2009 am wasanaethau i actio ond dychwelodd yr anrhydedd yn 2017. Yn Rhagfyr 2020, esboniodd fod hyn yn dilyn cyfnod pan gychwynnodd ddysgu am hanes Cymru wrth baratoi ar gyfer rhoi darlith goffa Raymond Williams. Penderfynodd roi'r OBE yn ôl fel ei fod yn gallu traddodi'r ddarlith a datgan ei farn am y teulu brenhinol heb ragrith.

Yn 2024, cyfarwyddodd ac ymddangosodd Sheen yng nghyfres deledu'r BBC, The Way, a osodwyd yn ei dref enedigol, Port Talbot.

 Bywyd personol 
Mae gan Sheen ferch o'i gyn-gariad tymor-hir, yr actores o Saesnes Kate Beckinsale sef Lily Mo Sheen, a anwyd ar 31 Ionawr 1999. Daeth y berthynas gyda Beckinsale i ben tra'n ffilmio Underworld, lle'r oedd y ddau'n serennu. Gadawodd Beckinsale ef am berthynas gyda chyfarwyddwr y ffilm, Len Wiseman, a priododd y ddau'n ddiweddarach. Ni ymddangosodd Sheen yn y ffilm ddilynol, ar wahân i ôl-fflachiau o'r ffilm gyntaf. Ar ôl byw yn yr Unol Daleithiau gyda Beckinsale am gyfnod, dychwelodd i wledydd Prydain pan ddaeth y berthynas i ben. Mae'r ddau wedi bod yn rhieni ar y cyd i'w merch.

Yng nghanol 2019 cyhoeddodd Sheen ei fod ef a'i bartner, Anna Lundberg, yn disgwyl plentyn. Prynodd Sheen dŷ yng Nghwmtwrch lle bu'n byw yn ystod 2019 a 2020. Ganwyd Lyra, merch i'r cwpl ar 23 Medi 2019.

Mae Sheen yn gefnogwr Clwb Pêl-droed Dinas Abertawe erioed.

 Ffilmiau 
 Blwyddyn Teitl Rôl Nodiadau 1995 Othello Lodovico   1996 Mary Reilly Bradshaw   1997 Wilde Robbie Ross   2002 Heartlands Colin   2002 The Four Feathers Trench   2003 Bright Young Things Miles   2003 Underworld Lucian   2003 Timeline Lord Oliver   2004 Laws of Attraction Thorne Jamison   2004 The Banker Y Bancwr   2005 Dead Long Enough Harry Jones   2005 Kingdom of Heaven Offeiriad   2006 Underworld: Evolution Lucian   2006 The Queen Tony Blair  Nomineiddwyd - Actor Cefnogol Gorau BAFTA 2006 HG Wells: War with the World H. G. Wells Ffilm teledu 2006 Blood Diamond Simmons   2007 Music Within Art Honeyman  2008 Frost/Nixon David Frost disgwyl rhyddhad2009 Underworld: Rise of the Lycans Lucian ffilmio The Damned United Brian Clough ' 2011 Midnight in Paris Paul  2015 Far from the Madding Crowd  William Boldwood 2015Under Milk Wood (ffilm Pip Broughton 2015)Llais 1 2016 Passengers Arthur 

 Teledu 
 Blwyddyn Teitl Rôl Nodiadau 1993 Gallowglass Joe  1998 Lost in France Owen  2003 The Deal Tony Blair    2004 Dirty Filthy Love  Mark Furness Nomineiddwyd - Actor Gorau BAFTA   2005 The League of Gentlemen's Apocalypse Jeremy Dyson   2006 Kenneth Williams: Fantabulosa! Kenneth Williams  2006 HG Wells: War with the World H. G. Wells  2006 Ancient Rome /The Battle for Rome  Nero Cyfres deledu 6 rhan 2010 The Special Relationship Tony Blair 2013 Masters of Sex Bill Masters 

Cyfeiriadau

Categori:Genedigaethau 1969
Categori:Actorion o Gymru
Categori:Actorion Shakespeareaidd
Categori:Pobl o Gasnewydd
Categori:Pobl o Gastell-nedd Port Talbot
Categori:Pobl addysgwyd yn Ysgol Gyfun Glan Afan